Ευρήματα από την ανοσοφαινοτυπική ανάλυση των κυττάρων του βρογχοκυψελιδικού εκπλύματος σε διάμεσες πνευμονοπάθειες:
Creators: name: Κοσμά, Αλεξάνδρα Κωνσταντίνου
Publisher: name: Aristotle University of Thessaloniki
Year: 2009
Subjects: Βρογχοκυψελιδικό έκπλυμα
Ανοσοφαινοτυπική ανάλυση
Κυτταρομετρία ροής
Διάμεσες πενυμονοπάθειες
Διάχυτες παρεγχυματικές πνευμονοπάθειες
Αναπνευστική λειτουργία
Bronchoalveolar lavage fluid
Immunophenotyping analysis
Flow cytometry
Interstitial lung diseases
Lung function

description: Η ανοσοφαινοτυπική ανάλυση των κυτταρικών πληθυσμών που περιέχονται στο βρογχοκυψελιδικό έκπλυμα (BAL) παρέχει σημαντικές πληροφορίες χρήσιμες στη διάγνωση των διάχυτων παρεγχυματικών πνευμονοπαθειών. Στην παρούσα αναδρομική εργασία έγινε προσπάθεια διερεύνησης της συσχέτισης των ευρημάτων από την ανοσοφαινοτυπική ανάλυση των λεμφοκυττάρων με λειτουργικές παραμέτρους της αναπνευστικής λειτουργίας καθώς και της συσχέτισης των ανοσοφαινοτύπων μεταξύ τους με σκοπό την αναζήτηση στατιστικώς σημαντικών σχέσεων. Μελετήθηκαν τα δεδομένα από την ανοσοφαινοτυπική ανάλυση και το λειτουργικό έλεγχο της αναπνοής σε 21 περιπτώσεις σαρκοείδωσης, 18 περιπτώσεις ιδιοπαθούς πνευμονικής ίνωσης, 18 περιπτώσεις BOOP (Bronchiolitis obliterans organizing pneumonia), 12 περιπτώσεις νοσημάτων του συνδετικού ιστού με πνευμονική συμμετοχή και 9 περιπτώσεις εξωγενούς αλλεργικής κυψελιδίτιδας. Η ανοσοφαινοτυπική ανάλυση έγινε με τη χρήση κυτταρομετρίας ροής. Μετά την ανάλυση των δεδομένων, αναδείχθηκε στατιστικώς σημαντική αρνητική συσχέτιση μεταξύ της διαχυτικής ικανότητας (DLCO) και των CD4+ και μεταξύ της DLCO και του λόγου CD4+/CD8+ στο BAL καθώς και στατιστικώς σημαντική θετική συσχέτιση της ίδιας παραμέτρου με τα CD8+ στο ίδιο υλικό στην εξωγενή αλλεργική κυψελιδίτιδα. Στα άλλα νοσήματα του εξετάστηκαν, δεν αναδείχθηκαν στατιστικώς σημαντικές συσχετίσεις μεταξύ των ανοσοφαινοτύπων και των λειτουργικών παραμέτρων της αναπνευστικής λειτουργίας. Στη σαρκοείδωση, τη BOOP και τα νοσήματα του συνδετικού ιστού με πνευμονική συμμετοχή αναδείχθηκε αρνητική συσχέτιση μεταξύ των κυττάρων ΝΚ και των κυττάρων CD3+ (Τ – λεμφοκύτταρα) στο BAL, ενώ σε όλα τα νοσήματα διαπιστώθηκε στατιστικώς σημαντική αρνητική συσχέτιση μεταξύ των CD4+ και των CD8+. Η ανάλυση των ανοσοφαινοτύπων και των συσχετίσεων τους με τις λειτουργικές παραμέτρους της αναπνευστικής λειτουργίας στα στάδια της σαρκοείδωσης δεν ανέδειξε στατιστικώς σημαντικές συσχετίσεις, πιθανώς λόγω του μεγέθους των επιμέρους ομάδων. Η ανοσοφαινοτυπική ανάλυση συμβάλλει στη μελέτη των διάχυτων παρεγχυματικών νοσημάτων του πνεύμονα και στην έρευνα της παθογένειας τους. Θα πρέπει, ωστόσο, να τηρείται η προϋπόθεση καλά διαστρωματοποιημένων δειγμάτων, ώστε να λαμβάνεται υπόψιν η επίδραση παραγόντων με γνωστό αντίκτυπο τους ανοσοφαινοτύπους που αποτελούν το βρογχοκυψελιδικό έκπλυμα.
description: Immunophenotyping of the cells in the bronchoalveolar lavage fluid (BALF) assists the diagnostic approach of diffuse parenchymal (former interstitial) lung diseases. This retrospective study focused on investigating the association between lymphocyte immunophenotyping data and pulmonary functional parameters, as well as between lymphocyte immunophenotypes themselves. 21 cases of sardoidosis, 18 cases of idiopathic pulmonary fibrosis, 18 cases of BOOP (Bronchiolitis obliterans organizing pneumonia), 12 cases of connective tissue disease with pulmonary involvement, and 9 cases of extrinsic allergic pneumonitis were studied. Flow cytometry was the method used for immunophenotyping analysis. Data analysis revealed a negative statistically significant correlation between diffusion capacity of the lung (DLCO) and CD4+ and between DLCO and CD4+/CD8+ ratio in the BALF and a positive statistically significant correlation between DLCO and CD8+ in the BALF in extrinsic allergic pneumonitis. No statistically significant correlations between immunophenotypes and pulmonary function tests were revealed in the other disorders studied. A negative statistically significant correlation was revealed between NK and CD3+ (T – lymphocytes) in BALF in sarcoidosis, BOOP and connective tissue diseases with pulmonary involvement. A negative statistically significant correlation was present between CD4+ and CD8+ in all diseases. Data analysis in the stages of sarcoidosis did not revealed statistically significant correlations, probably because of the small size of the groups studied. Immunophenotyping of lymphocytes in BALF contributes to the study of the pathogenesis of diffuse parenchymal lung diseases. Care for well stratified samples should be taken, as to clarify associations and take into account the impact of known factors.